**Газета Медицина для Вас № 19 от 20.11.19г**

**Қазақстан Республикасындағы міндетті әлеуметтік медициналық сақтандыру жүйесі**

МӘМС Әлеуметтік медициналық сақтандыру қорының қаржысы арқылы Қазақстан азаматтарына олардың жасы, жынысы, әлеуметтік жағдайы, тұратын жері мен жалақысына тәуелсіз барлық сақтандырылғандарға бірдей медициналық және дәрі-дәрмектік көмекке қолжетімділікті кепілдікке береді.

Алайда, қоршағандарға қауіп-қатер төндіретін аурулары бар науқастар өздерінің сақтандыру статусына қарамастан, мемлекет тарапынан тегін емделеді. Сақтандыру медицинасы тұрғындарға жоспарлы стационарлық пен дәрі-дәрмектік көмекпен қатар, реабилитациялық, кеңестік-диагностикалық, мейірбикелік және паллиативтік көмектерді қамтамасыз етеді.

Тұрғындардың МӘМС-ке ай сайын бөлетін шегерімдері оларға көрсетілетін медициналық көмектің көлеміне әсер етпейді. Осыған байланысты, МӘМС жүйесі әрбір дәрігер қаралуына төленетін 3000 тг салыстырғанда әлдеқайда тиімді.

МӘМС жүйесіне кіру үшін, әрбір азамат e-gov.kz «мемлекеттік үкімет» сайтында жеке парақшасына кіріп өзінің статусын белгілеу қажет (зейнеткерлер, жұмыс істейтіндер, өзін-өзі жұмыспен қамтитын адамдар және т.б.). Бұл үрдіс болашақта шегерімдерді төлеушіні белгілейтіндіктен, барынша байыптылық танытуды талап етеді. Егер азамат өзінің статусын белгілей алмаса, бұл сұрақпен халыққа қызмет көрсету орталығына, жұмыспен қамту орталығына, қалалық немесе аудандық әкімдікке жүгіне алады. Осылайша азамат өз статусын e-gov.kz сайты арқылы біле алады.

Егерде азамат жұмыссыз болса, ол жұмыспен қамту орталығына жүгіну арқылы олардың ұсынысы бойынша жұмыспен қамтылады. Жұмыспен қамту орталығы азаматты күнтізбелік 10 күн ішінде жұмыспен қамтамасыз ете алмаса, оған жұмыссыз статусы белгіленіп, ол үшін МӘСМ-ке шегерімдер бөлінеді. Бірақ азамат ұсынылған жұмыстан бас тартса, ол өзі дербес Міндетті әлеуметтік медициналық сақтандыру қорына ай сайын минималдық айлық жалақыдан 5% шегерімдер төлуі тиіс. Жұмысы бар азаматтарға ай сайын жұмыс беруші тарапынан шегерімдер төленеді.

Бұл жүйе арқылы әрбір Қазақстан азаматы өзінің мекен-жайына тіркелген поликлиникада медициналық қызметтерді ала алады.

Медициналық көмектер екі пакетке бөлінеді:

**Кепілдендірілген тегін медициналық көмек пакеті.** Бұл пакет негізгі медициналық көмектерді мемлекет тарапынан тегін барлық мемлекет азаматтары мен оралмандарға қамтамасыз етеді.

**Міндетті әлеуметтік медициналық сақтандыру пакеті.** Бұл пакетке тегін медициналық көмек пакетіне кірмеген медициналық қызметтер кіріп, олардың қаржыландырылуы мемлекеттің, МӘМС Қорының жымысшылары мен жұмыс берушілері арқылы жүзеге асады.

МӘМС Қорына бөленетін қаржы ең алдымен эффективті амбулаторлық-поликлиникалық көмекпен тұрғындар арасында госпитализациялау деңгейін төмендету арқылы аурулардың алдын алу мен қоғамдық денсаулық сақтау жүйесін дамытуға қол жеткізеді.

Медициналық әлеуметтік сақтандыру жүйесі алдыңғы бюджеттік модельмен салыстырғанда барынша артықшылықтарға ие. Бұл жүйе әлеуметтік бағыттылық ерекшеленіп, медициналық ұйымдар арасында бәсекелестікті жоғарылатады, медициналық қызметтердің сапасын жақсартып, қоғамдық денсаулық сақтау жүйесі үшін қосымша қаржыландыруды қамтамасыз етеді.

***«Нұр-Сұлтан қ. ЖИТС-тің алдын алу және оған қарсы күрес ортылығының»***

***Алдын алу бөлімінің меңгерушісі Мухамедиев А. М.***